Prečo sme my vegáni takí citliví? Prečo nemôžeme žiť a nechať žiť, nechať ostatným svoju
voľbu stravovania? Prečo sa tak veľmi naštveme tak ľahko? Nemôžeme sa proste uvoľniť a nechať to tak?
Čo je vôbec ten veľký problém?
Ahoj, tu je Emily z Bite Size Vegan a vítam vás pri ďalšej vegánskej nugetke. Toto video je pre
mojich ne-vegánov, ktorý chcú lepšie porozumieť nám - vegánom a tomu, prečo sme takí, akí sme.
Najskôr zo všetkého chcem, aby ste vedeli, že toto video nebude obsahovať žiadne grafické ukážky,
alebo v skutočnosti vôbec žiadne ukážky. A po druhé, toto video nie je o tom, aby ste sa ako ne-vegáni
začali cítiť ako zlí ľudia. Len sa úprimne snažím pomôcť vám spojiť si veci, ktoré si my vegáni spojíme,
a ukázať vám dôvod našej zdanlivej citlivosti a niekedy nepochopiteľnej
a neovládateľnej frustrácie a hnevu nad tým, čo sa deje.
Samozrejme, je nemožné hádzať všetkých vegánov na jednu kopu - každý je individuál, ktorý
reaguje svojím vlastným spôsobom. Keď poviem, že sme citliví, nemyslím tým slabí alebo prehnane emocionálni -
hovorím z vonkajšej perspektívy, ktorá nás presne tak často zobrazuje.
Takže vedzte, že nemôžem hovoriť za všetkých vegánov, ani by som sa o to nikdy nepokúšala. Ale
môžem vám aspoň povedať, čo vidím ja a čo vidí dosť veľa ďalších etických vegánov. A snáď
toto vrhne trochu svetla na to, prečo môžeme mať problém s vami jesť alebo sa zanietene
rozzúriť nad niečím, čo vám môže pripadať nepodstatné.
Viete, keď sa stanete vegánom, zložíte si z očí klapky a začnete chápať niečo, o čom ja premýšľam ako o rönten-ovom videní.
Začnete vidieť, čo sa skutočne deje za idylickými klamstvami, ktoré nám boli bezpodmienečne dané.
Osobne mi príde ťažké byť nablízku pri jedení zvierat a ich vedľajších produktov.
Je to niečo, s čím som žila celý život, ako aj tak veľa z nás,
ale nikdy sa to nestalo ľahším, skutočne.
Teraz sa môžete domnievať, že vás odsudzujem alebo že ma rozčuľujú vaše stravovacie návyky.
No skutočný zdroj môjho zármutku nemá nič spoločné priamo s vami, ale s faktom, že
to, čo máte na tanieri, bol raz život. Ak nie ste vegáni, prosím počkajte na
vysvetlenie. Opäť, toto nie je o tom, aby som vás primela cítiť sa ako príšernú osobu. Jednoducho sa
pokúšam vám predložiť, čo je to, čo my vegáni vidíme a prečo máme problémy so živočíšnymi produktmi.
Keď ja vidím kúsok syra, mám chuť sa rozplakať - a to znie ľuďom bláznivo. Ale ja
nevidím len kúsok syra. Vidím matku, od ktorej odtrhli dieťa chvíľku
po narodení. Vidím bábätko, ktoré bolo odovzdané teľaciemu priemyslu a odoslané na porážku
pred tým, než malo 4 mesiace. Vidím matku, ktorej telo sa chystá vzdať
20 rokov pred jej prirodzenou dĺžkou života, keďže bola toľko krát bola znásilnená a oplodnená -
- a pretože jej ukradli toľko detí, že sa pravdepodobne
proste vzdala. TO je, čo vidím, keď sa pozriem na kúsok syra.
Takže z inej persprektívy to môže vyzerať bezohľadne alebo drzo, keď sa my vegáni cítime nepríjemne pri
ne-vegánskom jedle. Ale zamyslite sa nad tým, ak môžete, bez spoločenských predsudkov.
Mäso je doslova mŕtvola na tanieri - život, jednotlivec, vnímavá bytosť, ktorá
nechcela zomrieť, aby sa stala jedlom. Mlieko a mliečne výrobky sú produktmi nesmierneho utrpenia,
materského žiaľu, porážky bábätka a predčasnej smrti.
Vajcia sú produktmi preplnených, príšerných podmienok, masového udusenia alebo rozsekania
samčích kuriatok zaživa, a predčasnej smrti nosníc.
Toto je realita. A toto je to, čo my vegáni vidíme pri každom súste. A áno, môžeme
byť nahnevaní, frustrovaní, rozčúlení, pretože je to tak desivo srdcervúce.
A nedáva nám zmysel, že to tiež nevidíte.
Nie je nič príjemné vidieť ľudí, ktorých milujete konzumovať telá nevinných
stvorení. Pre všetkých mojich ne-vegánov, som si istá, že to znie ako za hranicou absurdity a
a rozhodne ako prehnaná reakcia, no ak môžete, ešte to so mnou strpte.
Predstavte si, že vidíte niekoho, koho milujete ubližovať dieťaťu alebo týrať milovaného psa či mačku.
Alebo, bože odpusť, jesť to milované rodinné zviera. A ak je to možné, predstavte si, že toto násilie
by bolo spoločnosťou akceptované. Že by sa zdalo, že vy ste jediný, kto si myslí, že je niečo zle.
A ešte viac, predstavte si svojich milovaných, ktorí vykonávajú tieto príšerné
skutky, ako sa začnú brániť a zlostiť na vás kvôli tomu, že s tým máte nejaký problém.
Znova, toto môže znieť ako absurdné prirovnanie. No aký je ten rozdiel, ktorý robíme medzi
"domácimi" zvieratami a "jedlými" zvieratami, ak nie absurdný? Rozhodne je neuvážený.
Viete, vegáni cítia rovnakú lásku a súcit pre "hospodárske zvieratá", ktorú vy
cítite k svojim domácim miláčikom. A aké nepríjemné by vám bolo, keby váš maznáčik zastal miesto
kravy, prasaťa alebo kuraťa na vašom tanieri? Čím to je, že sme zhrození kultúrou, ktorá konzumuje
psy, zatiaľčo my pokračujeme v jedení bytostí rovnako cenných a dokonca ešte inteligentnejších?
My vegáni už viac nevidíme tento neuvážený rozdiel. Vážime si všetky tieto životy rovnako.
Takže pozerať sa, ako zotročovanie, zneužívanie, mučenie a vraždy zvierat pokračujú je často príliš silná
šálka kávy. I keď toto všetko je zvyčajne skryté z dohľadu a všetko, čo vidíte je syr,
mlieko, hamburger, bravčové - čo chcete - my nemôžeme od-vedieť, čo vieme, alebo od-vidieť, čo sme videli.
Takže vaše jedlo, aj keď zdanlivo neškodné, je pre nás výsledný produkt reálneho hororu.
Vidíme krviprelievanie, boj, počujeme ich krik, cítime ich strach a cítime
ich teror. Rovnako ako vy, keby si vaše milované zvieratko prešlo cez také príšerné zaobchádzanie.
Alebo ešte horšie, ak by bolo takým krutostiam vystavené ľudské dieťa.
Rozdiel je: my nezatvárame oči.
Dúfam, že vám toto vysvetlenie pomohlo. Ak vám pripadalo ťažkopádne, je to len preto,
lebo toto všetko je príliš skutočné a deje sa to príliš často. Ak ste schopný sa aspoň na chvíľku
vžiť do nášho života a predstaviť si, že vidíte to, čo my - ak aj tomu sami neveríte -
možno vám to pomôže porozumieť, prečo sme my vegáni takí citliví a zapálení.
A prečo len tak nečinne nepostávame stranou.
Ak sa vás toto video aspoň trochu dotklo, prosím dajte mu palce hore a zdieľajte ho ďalej, aby otvorilo
viac očí. Ak chcete podporiť Bite Size Vegan v pokračovaní misie hovoriť za zvieratá a otvárať
mysle a srdcia, prosím pozrite sa na linky v popise videa nižšie, alebo pre výhody
a odmeny za vašu podporu, kliknite na ikonu Nugget Army tu alebo link
v bočnej lište. Ak ste tu nový, určite stlačte toto veľké červené odoberacie tlačítko tu dole a získavajte viac
úžasných vegánskych videí každý pondelok, stredu a niektoré piatky. Teraz choďte žiť vegánsky,
otvorte oči a vidíme sa čoskoro.
A teraz, aby sme uvoľnili napätie po tejto... skutočne intenzívnej nugetke...
Táto vec.
[komické trúbiace zvuky]
Ak máte problém súcitiť s "jedlými zvieratami" alebo hospodárskymi zvieratami, proste si ich predstavte
s touto tvárou. Ako by ste tejto tvári mohli niekedy niečo spraviť?
Musíš im ukázať tvoju krásnu tvár. Musíš im ukázať tvoju krásnu tvár.
Si dobrý veganský advokát.
titulky © Ambra